Ehdotus neuvoston direktiiviksi valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun neuvoston direktiivin 92/12/ETY muuttamisesta /* KOM/97/0326 lopull. - CNS 97/0181 */



Virallinen lehti nro C 267 , 03/09/1997 s. 0058



Ehdotus Neuvoston direktiiviksi valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun neuvoston direktiivin 92/12/ETY muuttamisesta (97/C 267/06) KOM(97) 326 lopull. - 97/0181 (CNS) (Komission esittämä 27 päivänä kesäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 99 artiklan, ottaa huomioon komission ehdotuksen, ottaa huomioon Euroopan Parlamentin lausunnon, ottaa huomioon talous- ja sosiaalikomitean lausunnon, sekä katsoo, että valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun direktiivin 92/12/ETY 24 artiklassa myönnetään komissiolle lainsäädännöllinen toimivalta saman direktiivin 5, 7, 15 b, 18, 19 ja 23 artiklan soveltamisen asettamissa rajoissa, komissio on jo antanut edellä mainittujen säännösten täytäntöönpanoasetuksia, valmisteveroja koskevan kansallisen lainsäädännön yhdenmukaistamisen alalla, erityisesti liikkumiseen yhteisössä liittyvää järjestelmää ja valmisteverojen rakennetta koskevien säännösten osalta saadut kokemukset ovat osoittaneet yhteisön lainsäädännön entistä yhdenmukaisemman tulkinnan ja soveltamisen välttämättömyyden, edellä mainituista syistä on tarpeen muuttaa "valmisteverokomitean" asemaa, ja neuvosto on 13 päivänä heinäkuuta 1987 tehdyllä päätöksellä vahvistanut menettelyn komissiolle siirrettyä täytäntöönpanovaltaa käytettäessä, ON ANTANUT TÄMÄN DIREKTIIVIN: 1 artikla Muutetaan direktiiviä: Korvataan direktiivin 92/12/ETY 24 artikla seuraavasti: "24 artikla 1. Komissio päättää oikean ja yhdenmukaisen soveltamisen kannalta tarpeellisista toimenpiteistä tämän direktiivin sekä seuraavien direktiivien osalta: - kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annettu neuvoston direktiivi 92/81/EY (*); - alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annettu neuvoston direktiivi 92/83/ETY (**); - valmistetun tupakan valmisteverojen rakenteiden yhdenmukaistamisesta 27 päivänä marraskuuta 1995 annettu neuvoston direktiivi 95/59/EY (***); seuraavissa kohdissa vahvistettua menettelyä noudattaen. 2. Komissiota avustaa "valmisteverokomitea", jäljempänä `komitea`. Komitea muodostuu jäsenvaltioiden edustajista ja sen puheenjohtajana on komission edustaja. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa määrätyllä enemmistöllä asioissa, joista neuvosto voi päättää ainoastaan komission ehdotuksesta. Jäsenvaltioiden edustajien äänimäärä perustuu tässä artiklassa vahvistettuun painotukseen. Puheenjohtaja ei osallistu äänestykseen. 4. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. c) Jos neuvosto ei ole ratkaissut asiaa kolmen kuukauden määräajan kuluessa asian vireille tulosta neuvostossa, komissio tekee päätöksen ehdotetuista toimenpiteistä. 5. Edellä 1 kohdassa mainittujen toimenpiteiden lisäksi komitea tutkii asiat, jotka sen puheenjohtaja on saattanut sen käsiteltäväksi joko omasta aloitteestaan tai jäsenvaltion edustajan pyynnöstä ja jotka koskevat valmisteveroja koskevien yhteisön säännösten soveltamista. (*) EYVL L 316, 31.12.1992, s. 12. (**) EYVL L 316, 31.12.1992, s. 21. (***) EYVL L 291, 6.12.1995, s. 40." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään . . . 199. . . Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tämän direktiivin noudattamiseksi antamansa keskeiset kansalliset säädökset komissiolle. 3 artikla Tämä direktiivi tulee voimaan sinä päivänä, jolloin se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille.